**AUTORITATEA TERITORIALĂ DE ORDINE PUBLICĂ CLUJ**

**Nr. 14/17.03.2023**

**CĂTRE**

**CONSILIUL JUDEŢEAN CLUJ**

Alăturat, vă transmitem Planul Strategic cuprinzând principalele obiective ce trebuie îndeplinite de unităţile de poliţie şi indicatorii de performanţă minimali pentru anul 2023.

**PREŞEDINTE ATOP Cluj**

**Forna Maria**

**AUTORITATEA TERITORIALĂ DE ORDINE PUBLICĂ CLUJ**

Nr. 14/06.03.2023

**P L A N U L S T R A T E G I C**

**cuprinzând principalele obiective ce trebuie îndeplinite de unităţile de poliţie**

**şi indicatorii de performanţă minimali pentru anul 2023**

Pe baza concluziilor desprinse în urma consultării populaţiei şi a celor rezultate din analiza situaţiei operative la nivelul unităţii administrativ-teritoriale, Autoritatea Teritorială de Ordine Publică întocmeşte planul strategic pentru anul 2023, care cuprinde principalele **obiective** ce trebuie îndeplinite de unităţile de poliţie precum şi **indicatorii** de performanţă minimali**.**

**CAPITOLUL I**

**Obiective naţionale prioritare, identificate la nivel naţional**

Programul de Guvernare 2020-2024 prezintă Poliția Română ca fiind o instituție de referință a statului de drept, care realizează un serviciu public specializat, în interesul persoanei, precum și în sprijinul instituțiilor statului, exclusiv pe baza și în executarea legii.

La nivelul Inspectoratului General al Poliţiei Române este implementată Strategia naţională de ordine şi siguranţă publică, fiind stabilite următoarele **obiective generale**:

* Creşterea gradului de siguranţă şi protecţie pentru cetăţeni prin protejarea persoanei, protejarea patrimoniului, siguranţa stradală, siguranţa rutieră şi siguranţa transporturilor;
* Prevenirea şi combaterea infracţionalităţii organizate şi transfrontaliere, destructurarea grupurilor/grupărilor infracţionale;
* Asigurarea climatului de legalitate a mediului de afaceri prin combaterea evaziunii fiscale, contrabandei, corupţiei, contrafacerii de mărfuri, a infracţiunilor din domeniul achiziţiilor publice precum şi prin protecţia intereselor financiare ale Uniunii Europene;
* Asigurarea resurselor umane, a mijloacelor materiale, financiare şi informaţionale necesare dezvoltării şi menţinerii capacităţii operaţionale a Poliţiei Române.

De asemenea, având în vedere colaborarea cu autorităţile locale, precum şi rolul important pe care instituţia îl are în comunitate, Inspectoratul de Poliţie Judeţean Cluj şi-a corelat activităţile proprii cu măsurile şi direcţiile de acţiune stabilite în Planul de dezvoltare al regiunii Nord-Vest pentru perioada 2021-2027, precum şi în Strategia integrată de dezvoltare urbană a municipiului Cluj-Napoca pentru perioada 2021 -2030.

Direcţiile de acţiune, precum şi activităţile concrete stabilite pentru realizarea acestor obiective au fost preluate în documentele de planificare ale Inspectoratului de Poliţie Judeţean Cluj, conform specificului misiunilor şi activităţilor din competeneţă

**CAPITOLUL II**

**Obiectivele şi priorităţile de interes local**

    Pe baza concluziilor desprinse în urma analizării tendinţelor fenomenului infracţional, la nivelul Inspectoratului de Poliţie al Judeţului Cluj au fost stabilite principalele obiective ce urmează a fi realizate în anul 2023:

| **Obiective generale** | **Obiective specifice / Direcţii de acţiune** |
| --- | --- |
| 1.Asigurarea resurselor umane, a mijloacelor materiale, financiare şi informaţionale necesare dezvoltării şi menţinerii capacităţii operaţionale a structurilor inspectoratului. | 1.1. Ocuparea/ încadrarea funcțiilor de conducere și execuție vacante; |
| 1.2.Dezvoltarea capacităţii de atragere a fondurilor nerambursabile, în corelare cu obiectivele instituţiei şi domeniile prioritare de intervenţie; |
| 1.3.Îmbunătăţirea condiţiilor de muncă şi creşterea gradului de dotare/mobilitate mecesar îndeplinirii misiunilor prin asigurarea mijloacelor specifice; |
| 1.4.Evaluarea eficienţei structurilor inspectoratului privind respectarea prevederilor legale în vigoare, identificarea şi înlăturarea neregulilor şi disfuncţionalităţilor; |
| 1.5.Toleranță zero faţă de abaterile disciplinare |
| 1.6.Prevenirea şi combaterea corupţiei interne; |
| 1.7.Creşterea gradului de pregătire a politiştilor în domeniile specifice dar şi conexe profesiei de bază; |
| 1.8.Creşterea calităţii serviciilor publice, reducerea birocraţiei şi simplificarea procedurilor administrative; |
| 2. Creşterea gradului de siguranţă şi protecţie pentru cetăţeni prin protejarea persoanei, protejarea patrimoniului, siguranţa stradală şi siguranţa rutieră. | 2.1.Eficientizarea activităţii de prevenire și combatere a infracţiunilor contra persoanei, a patrimoniului precum şi la regimul armelor, muniţiilor şi substanţelor periculoase |
| 2.2. Creșterea nivelului de siguranță școlară |
| 2.3. Prevenirea delincvenței juvenile |
| 2.4.Eficientizarea mecanismului instituțional privind persoanele dispărute |
| 2.5.Prevenirea agresiunilor de natură sexuală și a violenței domestice |
| 2.6.Asigurarea protecţiei patrimoniului cultural naţional şi al ecosistemelor naturale naţionale şi combaterea infracţionalităţii asupra mediului |
| 2.7.Creşterea calităţii serviciului de ordine şi siguranţă publică în beneficiul cetăţeanului, prin asigurarea unui grad ridicat de siguranță a persoanelor și de protecție a patrimoniului |
| 2.8.Creşterea capacităţii de intervenţie şi a mobilităţii structurilor de ordine şi siguranţă publică, în vederea asigurării unei reacţii rapide şi eficace în cazul producerii unor situaţii de criză și la evenimentele sesizate |
| 2.9. Creşterea nivelului de siguranţă rutieră |
| 2.10. Asigurarea respectării prevederilor legale cu privire la accesarea bazelor de date la nivelul I.G.P.R. pentru evitarea prejudicierii drepturilor fundamentale şi a vieţii private a persoanelor vizate |
| 3. Prevenirea şi combaterea infracţionalităţii organizate şi transfrontaliere, destructurarea grupurilor/grupărilor infracţionale**.** | 3.1.Identificarea şi destructurarea grupărilor infracţionale; |
| 3.2.Intensificarea cooperării poliţieneşti; |
| 3.3.Întărirea cooperării şi schimbului de informaţii între autorităţile competente în domeniul prevenirii şi combaterii migraţiei ilegale |
| 3.4. Eficientizarea activităților privind prevenirea şi combaterea criminalităţii informatice |
| 3.5. Intensificarea activităţilor informative pentru identificarea persoanelor care au comis infracţiuni în dosarele penale aflate în lucru; |
| 3.6. Analiza permanentă, cu sprijinul U.T.A.I. Cluj-Napoca, a informaţiilor privind autorii, modul de acţiune al acestora, locurile frecventate, obiectele sau bunurile folosite la săvârşirea infracţiunilor. |
| 4. Asigurarea climatului de legalitate mediului de afaceri prin combaterea evaziunii fiscale, contrabandei, corupţiei, contrafacerii de mărfuri, a infracţiunilor din domeniul achiziţiilor publice precum şi prin protecţia intereselor financiare ale Uniunii Europene | 4.1. Prevenirea şi combaterea evaziunii fiscale |
| 4.2. Investigarea fraudelor la regimul achizițiilor publice şi corupţiei conform competenței Poliției Române. |
| 4.3. Investigarea contrabandei și a comerțului ilegal cu țigarete și produse din tutun, alcool şi băuturi alcoolice |
| 4.4. Eficientizarea activității de cercetare penală în domeniul infracționalității specifice drepturilor de proprietate intelectuală și îmbunătățirea cooperării în domeniu |
| 4.5.Investigarea spălării banilor şi asigurarea recuperării prejudiciului |
| 5. Eficientizare activităţi operative | 5.1.Eficientizarea componentei de decizie prin utilizarea analizelor tactice. Cunoaşterea şi analiza dinamicii criminalităţii pentru stabilirea măsurilor proactive |
| 5.2. Soluţionarea operativă a dosarelor penale şi colaborarea cu parchetele |
| 5.3. Eficientizarea activităților informative și alimentarea cu date operative a aplicațiilor Poliției Române |
| 6. Îmbunătăţirea comunicării publice, a interacţiunii cu mass-media. Consolidarea şi diversificarea parteneriatului cu comunitatea | 6.1. Creşterea eficienţei actului comunicational şi a transparenţei în relaţia cu mass-media; |
| 6.2. Informarea opiniei publice prin realizarea de ştiri, comunicate de presă privind activităţile desfăşurate de structurile Poliţiei Române, precum şi realizarea de materiale informative cu specific de prevenire destinate pregătirii antivictimale a populaţiei etc. şi transmiterea acestora către jurnaliştii acreditaţi, precum şi publicarea pe site-ul oficial al instituţiei; |
| 6.3. Participarea la emisiuni radio şi TV, acordarea de interviuri şi declaraţii de presă în vederea promovării imaginii Poliţiei Române; |
| 6.4. Soluţionarea echidistantă şi corectă, cu respectarea legislaţiei în vigoare, a solicitărilor privind informaţiile de interes public; |
| 6.5.Mentinerea si dezvoltarea unor relaţii de încredere între poliţie şi comunitate şi creşterea gradului de informare şi a nivelului de inţelegere a problematicii asociate domeniului poliţienesc; |
| 6.6. Participarea activă la acţiunile comunităţilor locale; |
| 6.7 Colaborarea cu ONG, mediul academic şi autorităţi locale pentru implementarea unor proiecte ce vizează creşterea gradului de siguranţă a cetăţeanului şi creşterea calităţii serviciului poliţienesc; |

**CAPITOLUL III**

**Indicatorii de performanţă minimali pentru serviciul poliţienesc**

**stabiliţi pentru anul 2023**

Pornind de la o analiză amplă a indicatorilor privind evoluţia criminalităţii la nivelul judeţului Cluj, precum şi a resurselor financiare, logistice şi umane existente, în anul 2023 se va urmări realizarea următoarelor rezultate în domeniul ordinii publice:

* Dezvoltarea şi implementarea unui management performant al resurselor umane, materiale şi financiare;
* Dezvoltarea parteneriatului interinstituţional cu societatea civilă pentru eficientizarea activităţilor de prevenire a criminalităţii; dezvoltarea de programe, proiecte şi campanii destinate prevenirii criminalităţii şi reducerii riscului de victimizare, în corelare cu caracteristicile situaţiei operative;
* Promovarea rolului activ al comunităţii şi al cetăţeanului în asigurarea climatului de ordine şi siguranţă publică;
* Creşterea calităţii serviciilor, reducerea birocraţiei şi simplificarea procedurilor administrative (implementare proiect pilot – flux electronic al circuitului documentelor);
* Asigurarea unui climat optim de siguranţă în zona instituţiilor de învăţământ preuniversitar prin derularea de acţiuni preventive şi de combatere a criminalităţii;
* Creşterea nivelului de siguranţă rutieră şi prezenţa activă a poliţiştilor rutieri pe principalele artere de circulaţie, în punctele cu risc ridicat de accidente şi la orele semnalate cu trafic intens, prevenirea accidentelor rutiere, evitarea blocajelor şi fluidizarea circulaţiei;
* Creşterea gradului de performanţă în prevenirea şi combaterea infracţiunilor stradale/a faptelor antisociale.
* Limitarea tăierilor ilegale de masă lemnoasă şi a faptelor de braconaj;
* Îmbunătăţirea cooperării privind activităţile de prevenire şi combatere a infracţionalităţii din domeniul economico-financiar;
* Creşterea gradului de conştientizare a populaţiei privind consecinţele corupţiei şi colaborarea cu structurile statului care au atribuţii în domeniul combaterii corupţiei;
* Creşterea procentului de recuperare a prejudiciilor în cauzele penale economico - financiare;
* Eficientizarea activităţii de cercetare penală;
* Menţinerea unui grad ridicat de profesionalizare a personalului prin activităţi de instruire a dispozitivelor de ordine şi siguranţă publică la intrarea în serviciu;
* Intensificarea pregătirii profesionale – activităţi de instruire a dispozitivelor de ordine şi siguranţă publică la intrarea în serviciu; pregătirea practică a poliţiştilor de ordine publică şi rutieră în domeniul autoapărării şi intervenţiei de către instructori din cadrul serviciilor de acţiuni speciale;

**CAPITOLUL IV**

**Bugetul şi dotarea Inspectoratului de Poliţie Judeţean Cluj**

Pentru buna desfăşurare a activităţilor inspectoratului, în anul 2022 au fost alocate credite bugetare de 175.727,51 mii lei, din care 159.502,94 mii lei (90,76%) cheltuieli de personal, 13.172,33 mii lei (7,49%) bunuri şi servicii, 443,32 mii lei fonduri externe nerambursabile (0,25%), 182,3 mii lei alte cheltuieli (0,10%), 728,54 mii lei (0,41%) pentru investiţii şi dotări.

Pentru anul 2023 Inspectoratul de Poliţie Judeţean Cluj şi-a propus finalizarea/continuarea/iniţierea următoarelor proiecte:

* continuarea implementării Proiectului POR - "Reabilitare, creşterea eficienţei energetice, gestionarea eficientă a energiei la imobile existente corpurile C2 şi C20, modificări interioare, amenajari spaţii de lucru în pod existent (C2), amenajare incintă şi refacere împrejmuire la I.P.J. şi D.J.I. Cluj", termen de finalizare 31.12.2023;
* implementarea proiectului: Renovare energetică aprofundată a clădirii Poliţiei municipiului Turda, în cadrul Planului Naţional de Redresare şi Rezilienţă, Componenta C5 - Valul Renovării, Axa 2 - Schema de granturi pentru eficienţă energetică şi rezilienţă în clădiri publice, operaţiunea B.l: Renovarea integrată (consolidare seismică şi renovare energetică moderată) a clădirilor publice Apelul de proiecte PNRR/2022/C5/2/B. 1/1;
* iniţiere proiect cu titlul: „Reabilitarea și modernizarea imobilului corp C1 în vederea amenajării Centrului de Reținere și Arestare Preventivă, amenajări exterioare, împrejmuire teren, Secția 2 Poliție”; surse posibile de finanțare: programul Operaţional Regional 2021-2027.
* achiziţionarea unor staţii grafice în vederea dotării structurilor de investigare a criminalităţii şi de criminalistică în vederea eficientizării activităţii pe linia investigării infracţiunilor informatice şi a percheziţiilor informatice;

Ţinând cont de aceste probleme, Autoritatea Teritorială de Ordine Publică Cluj va întreprinde demersurile necesare către Consiliul Judeţean Cluj, Inspectoratul General al Poliţiei Române şi către Ministerul Afacerilor Interne, pe baza notelor de fundamentare întocmite de specialiştii IPJ Cluj pentru soluţionarea problemelor cu care se confruntă poliţia clujeană.

**PREŞEDINTE ATOP Cluj**

**Forna Maria**